

**POZIVNO PISMO**

**MEĐUNARODNA ZNANSTVENO-STRUČNA KONFERENCIJA**

 **„MIGRACIJE I IDENTITET: KULTURA, EKONOMIJA, DRŽAVA (2)“**

Poštovane kolegice i kolege,

čast i zadovoljstvo nam je obavijestiti vas kako je u tijeku organizacija međunarodne znanstveno-stručne konferencije pod nazivom **„Migracije i identitet: kultura, ekonomija, država (2)“**. Inicijator i organizator skupa je **Institut za migracije i narodnosti(IMIN)**, znanstveno-istraživačka institucija s najdužim stažem u Republici Hrvatskoj, a i u širem okruženju u istraživanju unutarnjih i vanjskih migracija, nacionalnih manjina i hrvatske dijaspore.

**Mjesta i datumi održavanja:**

* **Ekonomski fakultet - Zagreb**, Trg Johna F. Kennedyja 6, 10000, Zagreb, Republika Hrvatska, **9. 12. i 10. 12. 2020.**
* **Ekonomski fakultet u Osijeku**, Trg Ljudevita Gaja 7, 31000, Osijek, **11. 12. 2020.**

**Okvirne teme za izlaganje u Zagrebu :**

* Migracije u doba pandemije uzrokovane COVID 19 virusom
* Migracije i ekonomija: uzroci i posljedice
* Migracije i poduzetništvo
* Prelazak s kune na euro: utjecaj na identitet?
* Migracije i mediji
* Prepoznatljivost i brendiranje Republike Hrvatske
* Percepcija Republike Hrvatske u domaćim i stranim medijima
* Lokalne, regionalne i globalne migracije
* Hrvatske iseljeničke zajednice u svijetu
* Umrežavanje dijaspore
* Mogućnosti suradnje hrvatskog iseljeništva s Hrvatskom: kultura, ekonomija, znanost
* Demografski aspekti iseljavanja
* Migracije i izbjeglička kriza
* Nacionalna država i globalne migracije
* Manjine i nacionalne manjine u suvremenim društvima
* Ustavni položaj, kulturni razvoj i nacionalni identitet Hrvata u BiH
* Konstitutivnost naroda u BiH
* Religijski i kulturni identitet
* Ostale teme.

**Okvirne teme za izlaganje u Osijeku (odnose se na pametna sela):**

* Pametna sela: pretpostavka ostanka stanovnika u Republici Hrvatskoj?
* Digitalna infrastruktura kao temelj pametnih sela
* Digitalna tehnologija usmjerena na poboljšanje života stanovnika
* Pametna javna usluga: digitalne javne usluge i tehnologije
* Pametno uspostavljene mreže gradskog prometa
* Optimizirana odvodnja i zbrinjavanje otpada
* Učinkovito upravljanje građevinama
* Pametno upravljanje energijom i komunalnim uslugama
* Digitalizirano i interaktivno upravljanje selom
* Usmjerenost na stanovnike
* Uvođenje suvremenih tehnologija u škole
* Inovativna poduzetnička rješenja
* Održiva mobilnost
* Ostale teme.

**Pozivamo sve zainteresirane znanstvenike i stručnjake u Republici Hrvatskoj, hrvatskoj dijaspori, kao i znanstvenike i stručnjake u regiji i svijetu** da se prijave na konferenciju i da svojim radovima pridonesu razvoju znanosti i struke iz područja konferencije, kao i rješavanju aktualnih izazova s kojima se susrećemo.

Važni datumi:

* datumi održavanja konferencije: **9., 10. i 11. prosinca 2020.**
* predaja sažetaka radova (do 300 riječi): **1. listopada 2020.**
* predaja cjelokupnog rada (okvirno 5000 riječi): **28. veljače 2021.**
* rok za uplatu kotizacije (rane prijave): **15. listopada 2020.**

Svoje prijave i sažetke molimo da pošaljete na e-mail adresu: **mi2.konferencija@gmail.com**

* **Predviđeno vrijeme izlaganja je 15 minuta.**
* **Službeni/radni jezici skupa su hrvatski, srpski, slovenski, bosanski, španjolski i engleski.**
* **Za prijavu teme potrebno je poslati naslov teme, sažetak do 300 riječi i 5 ključnih riječi na jednom od službenih jezika skupa i na engleskom jeziku.**
* **Sažetak treba poslati u Wordovom dokumentu, font TNR, veličina 12, jednostrukog razmaka između redaka i odlomaka.**
* **Knjiga sažetaka radova bit će tiskana do početka konferencije.**
* **Nakon skupa bit će objavljen Zbornik s recenziranim radovima za koji se i ovaj put očekuje da će biti u kategorizaciji a1.**
* **Za sudjelovanje na skupu potrebno je uplatiti kotizaciju od 50 eura ili 350 kn na račun Instituta: HR7123900011100011476 (Hrvatska poštanska banka), a svrha uplate: kotizacija za MI2 konferenciju.**

U nadi pozitivnog odgovora i suradnje,

srdačan pozdrav

u ime znanstveno-organizacijskog odbora skupa

dr. sc. Marina Perić Kaselj

ravnateljica Instituta za migracije i narodnosti